Facebook: Malta Police Force .td_uid_2_618d385262139_rand.td-a-rec-img{text-align:left}.td_uid_2_618d385262139_rand.td-a-rec-img img{margin:0 auto 0 0} L-unjin tal-Pulizija Maltin, l-MPU ħabbret li bdiet tilwima industrijali wara li l-President u l-Viċi President tagħha rċevew trasferiment ieħor f'dak li qalet kien "attentat ta' intimidazzjoni" mill-Kummissarju tal-Pulizija. L-unjin, fi stqarrija l-Erbgħa qalet li ordnat lil dawn il-membri biex jibqgħu fil-kariga li kellhom qabel u biex ma jattendux għal-laqgħat u ċerimonji organizzati mill-Korp tal-Pulizija ta' Malta. L-unjin qalet li din kienet it-tieni darba li dawn l-uffiċjali ġew trasferiti mill-Kummissarju. "Dan huwa tentattiv biex uffiċjali tal-unjin tal-Pulizija ta' Malta jkunu intimitadi minħabba l-ħidma kontinwa li qed issir mill-istess unjin, inkluż in-numru rekord ta' tilwim industrijali li l-unjin ilha tirreġistra minħabba nuqqas ta' konsultazzjoni sinifikanti," qalet l-MPU. Newsbook.com.mt talab ir-reazzjoni tal-Korp tal-Pulizija dwar il-każ u kkonfermaw li l-uffiċjali nkwistjoni ġew trasferiti skont il-proċeduri interni stabbiliti tal-Korp tal-Pulizija ta' Malta. Ftit tal-jiem ilu, l-unjin irreġistrat tilwima industrijali oħra wara li l-Pulizija ġew ordnati li jqaxxru l-leħja anke meta ma jkunux lebsin l-uniformi. L-MPU insistiet li din l-ordni tmur kontra l-liġi, u qalet lill-membri tagħha li jistgħu jkabbru d-daqna, jiżbgħu xagħarhom u jilbsu kwalunkwe kulur ta' nail polish. L-MPU tħeġġeg lill-pulizija jkabbru d-daqna f'tilwima industrijali It-talbiet tal-Pulizija qed jiġu totalment injorati – PN F'risposta għat-tilwima industrijali, il-Partit Nazzjonalista qal li l-azzjonijiet ordnati mill-unjin tal-Puliżija ilhom għaddejjin ġimgħat sħaħ għax it-talbiet tagħhom b'mod sistematiku qed jiġu totalment injorati. Il-Kelliem għall-Intern, is-Sigurtá Nazzjonali u ċ-Ċittadinanza tal-PN, Beppe Fenech Adami qal fi stqarrija l-Ħamis li l-Kummissarju tal-Pulizija qed jimpika mal-unjins. Il-PN qabel li t-transfers ordnati mill-Kummissarju tal-Pulizija huma ntiżi biss biex jintimidaw lill-Uffiċjali fil-ħidma tagħhom u insista li l-Korp tal-Pulizija, li bħalissa għaddej minn żmien ta' inċertezza kbira għandu moral baxx minħabba deċiżjonijiet żbaljati. "Huwa evidenti li l-politka tal-Gvern hija li jixxaħħaħ mal-Pulizija b'detriment għas-servizz u kwalitá tal-ħajja tal-istess membri tal-Korp," qal Fenech Adami. Filwaqt li wera s- solidarjetá ma' kull membru tal-Korp vittma ta' inġustizzji, il-PN qal li se jibqa' kommess li jara li l-Pulizija jingħataw mill-ġdid l-istima li jixraqilhom. "Gvern ġdid Nazzjonalista jikkommetti ruħu li l-politika ta' xeħħa adottata mill-Gvern tintemm u dan sabiex mill-ġdid ikollna Korp bil-membri tiegħu kburin, b'moral għoli u fuq kollox rispettati," saħaq Fenech Adami. .td_uid_3_618d385262a82_rand.td-a-rec-img{text-align:left}.td_uid_3_618d385262a82_rand.td-a-rec-img img{margin:0 auto 0 0}